Ministru kabineta noteikumu projekta „Grozījums Ministru kabineta 2012.gada 21. februāra noteikumos Nr.121 “Kārtībā, kā izsniedz, uz laiku aptur vai anulē speciālās atļaujas (licences) un licences kartītes komercpārvadājumu veikšanai ar autotransportu un izsniedz autopārvadājumu vadītāja profesionālās kompetences sertifikātus”” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5. 1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2018.gada 6.marta sēdes protokollēmuma (prot. Nr.14, 40.§) 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts „Grozījums Ministru kabineta 2012.gada 21. februāra noteikumos Nr.121 “Kārtībā, kā izsniedz, uz laiku aptur vai anulē speciālās atļaujas (licences) un licences kartītes komercpārvadājumu veikšanai ar autotransportu un izsniedz autopārvadājumu vadītāja profesionālās kompetences sertifikātus”” (turpmāk - noteikumu projekts) izstrādāts, lai izpildītu Ministru kabineta 2018.gada 6.marta sēdes protokollēmuma (prot. Nr.14, 40.§) 3.punktā doto uzdevumu ministrijām izvērtēt, vai attiecīgās nozares normatīvie akti, kas paredz fizisko personu datu apstrādi, atbilst Vispārīgās datu aizsardzības regulas prasībām, un, ja nepieciešams, izstrādāt normatīvo aktu projektus un noteiktā kārtībā iesniegt tos izskatīšanai Ministru kabinetā. 2016.gada 27.aprīlī tika pieņemta Eiropas Parlamenta un Padomes regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk - Regula Nr.(ES)2016/679), kurā tiek aktualizēti jau pastāvošie principi, izveidojot vienotus personas datu aizsardzības noteikumus, kas būtu spēkā visā Eiropas Savienības teritorijā. Ņemot vērā, ka Regula Nr.(ES)2016/679 satur deleģējumu dalībvalstīm veidot normatīvo regulējumu attiecīgajā jomā, izpildot Regulas Nr.(ES)2016/679 prasības, 2018.gada 21.jūnijā ir pieņemts Fizisko personu datu apstrādes likums, kas stājās spēkā 2018.gada 5.jūlijā.Satiksmes ministrija atbilstoši Eiropas Parlamenta un Padomes 2009.gada 21.oktobra Regulas (EK) Nr. 1071/2009, ar ko nosaka kopīgus noteikumus par autopārvadātāja profesionālās darbības veikšanas nosacījumiem un atceļ Padomes Direktīvu 96/26/EK 8.panta un I, II un III pielikuma prasībām pieņem lēmumu par profesionālās kompetences sertifikāta (turpmāk – sertifikāts) izsniegšanu personai, kura ir sekmīgi nokārtojusi rakstisko eksāmenu. Personai, kura ir pabeigusi mācību kursus un vēlas kārtot eksāmenu, jāiesniedz dokuments par mācību kursu beigšanu. Taču kursu apmeklējuma fakts nerada nekādas papildu priekšrocības eksāmena kārtotājam. Noteikumu projekts paredz, ka turpmāk personai, kura vēlēsies iegūt sertifikātu, vairs nebūs jāiesniedz dokuments par mācību kursu beigšanu, ja tāds iegūts. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts sabiedrība ar ierobežotu atbildību “Autotransporta direkcija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras vēlas kārtot eksāmenu, lai saņemtu profesionālās kompetences sertifikātu. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs mazināsies personām, kuras ir pabeigušas mācību kursu un vēlēsies kārtot eksāmenu, lai saņemtu profesionālās kompetences sertifikātu, jo vairs nebūs jāiesniedz dokuments par mācību kursu beigšanu. |
| 3. | Administratīvo izmaksu monetārs novērtējums | Ar noteikumu projektu mērķa grupai netiek uzlikts papildu informācijas sniegšanas pienākums.No noteikuma projektā ietvertā regulējuma jaunas administratīvās izmaksas neveidosies.Administratīvo izmaksu samazinājums gada laikā mērķa grupai nepārsniedz 2000 *euro*. |
| 4. | Atbilstības izmaksu monetārs novērtējums | No noteikumu projektā ietvertā regulējuma jaunas atbilstības izmaksas neveidosies. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Satiksmes ministrs T.Linkaits

Vīza: valsts sekretāra p.i. Dž.Innusa